Бондрук

мини|Куќа во Галичник
Бондрук — ѕидна конструкција направена од видлив скелет од дрвени греди, со исполна од органски материјали или тула. Најзастапени се во традиционалната архитектура. Во Средна и Северна Европа, тие најчесто се наоѓаат во станбени и јавни згради од готскиот период.

Во Македонија, и пошироко во подрачјето, претставува начин на традиционална народна градба, каде што при подигање градби се користи дрвена конструкција со ѕидови од  керпич или тула.

Претставува преоден период на градба од дрвени куќи во современа градба, каде што во почетокот куќите биле полудрвени куќи, со две соби и подрум под просторијата. Куќите обично имале две спротивни влезни врати.

 Начело на бондручната конструкција 
десно|мини|269x269пкс| Пример за бондручна конструкција со различни видови полнење
Градежниот систем, кај нас попознат како бондрук, е дрвен скелетен систем составен од столбови и греди кои најчесто се ортогонално распоредени и разни греди кои се поставуваат како зацврстувачки и служат за апсорбирање на дејството на хоризонталните сили (земјотрес и ветер) и го пренесуваат на земјата. Поради оваа причина, бондручарите се сметаат за многу отпорни на влијанието на земјотресите. Откако ќе се постави скелетот, полнењето помеѓу столбовите може да се направи на неколку начини:

 со земја што е измешана со слама и животински измет (за да биде поцврста),
 со плет од тенки врбови или дренови пратје, што овозможува проток на воздух и значително го зацврстува целиот систем,
 со обложување со дрвени штици од двете страни и поставување на звучна и топлинска изолација во средината,
 најтрајното решение е да се изгради тенок ѕид од тули кој може да се користи како фасада или потоа да се малтериса. Оваа тула го обезбедува скелетот, но не го носи вертикалното оптоварување. Понекогаш тој скелет се остава видлив и затоа мора дополнително да се заштити.

Кај бондручарите кои припаѓаат на ориентално-балканскиот вид, ѕидот е малтерисан со кал, а потоа варосан. Таквиот ѕид е отпорен на ефектите од ветерот, дождот и сонцето. Затоа на покривната конструкција се поставува многу широка стреа за да се заштити. Често е широка и до два метри.

Охридски бондручни куќи
 Куќа на Талеви
 Куќа на Стружанови
 Куќа на Ајри Доко
 Куќа на Митрески
 Куќа на Скопаковци
 Куќа на Патчеви
 Куќа на Арнаудови
 Куќа на Петруш Вангелов
 Куќа на Христо Узунов
 Куќа на Климе Банде
 Куќа на Фроса Тримчева
 Куќа на Коле Котуше
 Куќа на Чаулеви
 Куќа на Рилковци
 Куќа на Ламбески
 Куќа на Димзови
 Куќа на Караѓулеви
 Куќа на Бојаџиеви (Охрид)

 Поврзано 
 Фахверк

 Наводи 

Категорија:Народно градителство
Категорија:Македонска архитектура
Категорија:Српска архитектура
Категорија:Зборови што ги нема во ТРМЈ
Категорија:Германизми